Olimpiese atlete sterf toe helikopters bots - Maroela Media
Camille Muffat. Foto: Facebook
Drie Olimpiese atlete van Frankryk tel onder die tien mense wat omgekom het toe twee helikopters in die weste van Argentinië teen mekaar gebots het.
Die atlete het deelgeneem aan die verfilming van 'n werklikheidsreeks genaamd Dropped toe die ongeluk in goeie weer plaasgevind het. Die atlete wat in die ongeluk dood is, is geïdentifiseer as die bokser Alexis Vastine (28), die swemmer Camille Muffat (25), en die seiljagvaarder Florence Arthaud (57).
Agt Franse burgers en twee burgers van Argentinië is in die ongeluk dood. Die oorledenes was onder andere lede van 'n filmspan wat die deelnemers in die ander helikopter moes verfilm.
Die werklikheidsreeks volg bekendes waar hulle in afgeleë plekke afgelaai word en dan sonder kos en ander toerusting hul weg na 'n helikopter moet vind om by die volgende plek afgelaai te word.